Diari Oficial de la Generalitat Valenciana


Sumari del DOGV 9793, del 21-02-2024 (2024/1266)

RESOLUCIÓ de 12 de febrer de 2024, de la directora general de Farmàcia, per mitjà de la qual s'accepta la sol·licitud de tancament voluntari de la farmaciola permanent, formulada per María Teresa Carot Marqués i Manuel Campos Carot, i s'inicia un nou procediment de vinculació d'una farmaciola permanent en la pedania de Peñalba del municipi de Segorbe.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1266


Data del document
:   12-02-2024

Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de febrer de 2024, de la directora general de Farmàcia, per mitjà de la qual s'accepta la sol·licitud de tancament voluntari de la farmaciola permanent, formulada per María Teresa Carot Marqués i Manuel Campos Carot, i s'inicia un nou procediment de vinculació d'una farmaciola permanent en la pedania de Peñalba del municipi de Segorbe. [2024/1266]  
Vista la sol·licitud de tancament voluntari de la farmaciola farmacèutica permanent en el nucli de població de Peñalba del municipi de Segorbe (Castelló), formulada per María Teresa Carot Marqués i Manuel Campos Carot, farmacèutics titulars de l'oficina de farmàcia número CS-285-F, sítia en av. Constitució, 5, del municipi de Segorbe (Castelló).  
Considerant que el tancament de la farmaciola se sol·licita voluntàriament pels farmacèutics responsables al·legant motius comercials i de gestió.  
Considerant que el tancament voluntari de la farmaciola no haurà de produir-se abans de data 14 de març de 2024, d'acord amb el que disposa l'article 8 de l'Ordre d'1 de juny de 2000, data a partir de la qual podrà reobrir-se per part del farmacèutic o farmacèutica titulars de la nova oficina de farmàcia a què es vincule.  
Considerant que es complix el que preveu l'article 8.1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana i d'acord amb el que establix l'article 6, de l'esmentada Ordre, resolc  
Acceptar la sol·licitud de tancament voluntari i iniciar un nou procediment de vinculació de la farmaciola farmacèutica permanent en la pedania de Peñalba del municipi de Segorbe, amb les indicacions següents:  
- L'Ajuntament de Segorbe disposa de local per a la ubicació de la farmaciola en c/ Geldo de la pedania de Peñalba.  
- El mínim d'assistència és de 15 hores setmanals d'atenció al públic preferentment durant l'horari de consulta mèdica.  
Els farmacèutics i farmacèutiques titulars d'oficina de farmàcia oberta al públic en la zona farmacèutica 28 de la província de Castelló i contigus, interessats en l'adjudicació de la farmaciola, hauran de presentar en el termini màxim d'un mes, comptat a partir de l'endemà a la present publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre, així com mesurament de la distància entre l'oficina de farmàcia i el local proposat per a l'obertura de la farmaciola i si és el cas, acreditació de la condició de farmàcia de viabilitat econòmica compromesa (VEC). La vinculació de la farmaciola es realitzarà conforme amb l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 7/2014, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.  
La presentació de sol·licituds es podrà efectuar en el Registre General de la Conselleria de Sanitat, c/ Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions públiques  
  
València, 12 de febrer de 2024.- La directora general de Farmàcia: Elena Gras Colomer.